**Nu mai sunt verde**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu mai sunt verde cum copacul de altă dată

ce înflorea în braţele tale însorite

pe malul râului la marginea pădurii.

Timpul s-a mutat în firele de păr alb,

freamătul arborilor îl mai aud şi azi în tâmple,

susurul apei trecând pe sub sălciile despletite.

Serile acelea târzii când ne fluiera trenul

ce intra în tunelul pe sub dealul cu vii

au căzut în dizgraţie, deasupra e un mărăciniş.

Nici n-am unde să te aştept, oricum n-ai mai veni

chiar dacă am convingerea că nu vei uita niciodată

temutele iubiri acoperite de frunzişul inocenţei

adumbritor de un cer pe care răsăreau stelele,

şi noaptea se întrema printre coline.

Astăzi totul este sălbatic, s-au extins salcâmii,

anotimpurile sunt aceleaşi, la fel de vulnerabile

la vântul care trece de la o stare la alta,

copacii de altădată au îmbătrânit şi ei,

au frunzele îngândurate de trecerea anilor

ca şi strângerile nostre de inimă

peste care s-au abătut depătrtarea şi singurătatea

de care nu ne putem rupe.

Tu simţi toate acestea şi le scrii în suflet

cu sarea unor lacrimi

care alunecă-n tristeţe

în tăcerea unor clipe amare

ce le respir din poeme.